|  |
| --- |
| Πολιτική διαχείρισης αναφορώνWhistleblowing**RESOLUTE CEPAL GREECE ΑΝΩΝΥΜΗ ΕΤΑΙΡΙΑ**Περιεχόμενα1. Σχετικά με την πολιτική
2. Καλύπτονται όλοι οι εργαζόμενοι από την πολιτική;
3. Ποιες παραβιάσεις μπορούν να αναφερθούν;
4. Επώνυμη ή ανώνυμη αναφορά;
5. Πώς θα υποβάλλετε εσωτερικά τις ανησυχίες σας αναφορικά με παραβιάσεις whistleblowing;
6. Διαδικασία έρευνας
7. Εμπιστευτικότητα
8. Προσωπικά δεδομένα
9. Εξωτερικές αναφορές
10. Προστασία και υποστήριξη των πληροφοριοδοτών δημοσίου συμφέροντος
11. Επανεξέταση και ενημέρωση

**1. Σχετικά με την πολιτική**Η παρούσα πολιτική διαχείρισης αναφορών Whistleblowing, εφεξής καλούμενη η «Πολιτική», καθορίζει τις διαδικασίες για την αναφορά ανησυχιών, παραβιάσεων ή υποψιών παραβιάσεων εντός της Resolute Cepal Greece Α.Ε., εφεξής καλούμενης η «Εταιρεία». Η παρούσα Πολιτική είναι σύμφωνη με τις αρχές και τις απαιτήσεις που προβλέπονται από την Οδηγία (ΕΕ) 2019/1937 της ΕΕ σχετικά με την προστασία των προσώπων που αναφέρουν παραβιάσεις του δικαίου της Ένωσης, όπως ενσωματώθηκε στην Ελλάδα με τον Ν. 4990/2022, εφεξής καλούμενος ο «Νόμος.Ο σκοπός της παρούσας Πολιτικής είναι να ενθαρρύνει τους εργαζόμενους και τα λοιπά πρόσωπα που καλύπτονται από την παρούσα Πολιτική, να αναφέρουν παραβιάσεις του δικαίου της Ένωσης, να παρέχει οδηγίες σχετικά με τον τρόπο αναφοράς των ανησυχιών και να καθορίζει τις αντίστοιχες διαδικασίες για την παραλαβή και τη εξέταση των αναφορώνΗ Πολιτική ισχύει παράλληλα με άλλες πολιτικές και κανονισμούς της Εταιρείας, όπως, ενδεικτικά ο εσωτερικός Κανονισμός Εργασίας ή η πολιτική κατά της βίας και παρενόχλησης στο χώρο εργασίας και οι διατάξεις της δεν υπερισχύουν ή καταργούν το περιεχόμενο τυχόν άλλων εφαρμοστέων πολιτικών και κανονισμών.Η Εταιρεία διατηρεί το δικαίωμα να τροποποιεί ή να προσαρμόζει την παρούσα Πολιτική ανά πάσα στιγμή κατά τη διακριτική της ευχέρεια, σύμφωνα με την εκάστοτε ισχύουσα νομοθεσία.**2. Καλύπτονται όλοι οι εργαζόμενοι από την Πολιτική;**Αναφορές στο πλαίσιο της παρούσας Πολιτικής μπορούν να υποβληθούν από άτομα που απέκτησαν πληροφορίες ή παρατήρησαν παραβιάσεις σε συγκεκριμένους τομείς του δικαίου της Ευρωπαϊκής Ένωσης, όπως προβλέπεται στο άρθρο 3 κατωτέρω.Τα εν λόγω άτομα μπορεί να είναι:* όλοι οι εργαζόμενοι της Εταιρείας, ανεξάρτητα από το είδος και τη φύση της σύμβασης εξαρτημένης εργασίας τους (πλήρης ή μερική απασχόληση, αορίστου ή ορισμένου χρόνου, εξ’ αποστάσεως εργαζόμενοι κ.λπ.),
* αυτοαπασχολούμενοι, ελεύθεροι επαγγελματίες, σύμβουλοι και εσωτερικοί δικηγόροι,
* οι μέτοχοι και τα άτομα που ανήκουν στα διοικητικά, διαχειριστικά ή εποπτικά όργανα της εταιρείας, συμπεριλαμβανομένων των μη εκτελεστικών μελών,
* κάθε πρόσωπο που εργάζεται υπό την εποπτεία και την καθοδήγηση αναδόχων, υπεργολάβων ή προμηθευτών, καθώς και το προσωπικό των εν λόγω προσώπων,
* εθελοντές, ασκούμενοι, αποσπασμένοι εργαζόμενοι ή εργαζόμενοι με σύμβαση δανεισμού.

Οι αναφορές μπορούν να υποβάλλονται από υφιστάμενους ή πρώην εργαζομένους και υποψηφίους για εργασία ή άλλα άτομα, όπως αναφέρεται παραπάνω, τα οποία στο εξής αποκαλούνται αποκλειστικά για τους σκοπούς της παρούσας πολιτικής ως «Πληροφοριοδότες δημοσίου συμφέροντος» ή «εργαζόμενοι».**3. Ποιες παραβιάσεις μπορούν να αναφερθούν;**Για να προστατευθεί ένας Πληροφοριοδότης δημοσίου συμφέροντος, θα πρέπει η υποβληθείσα αναφορά να εμπίπτει στο πεδίο του Νόμου (συγκεκριμένα άρ. 4 ν. 4990/2022) και να αφορά παραβιάσεις του ενωσιακού δικαίου, όπως ενδεικτικά παραβιάσεις στους τομείς:* των δημόσιων συμβάσεων,
* των χρηματοπιστωτικών υπηρεσιών, προϊόντων και αγορών, καθώς και της πρόληψης της νομιμοποίησης εσόδων από παράνομες δραστηριότητες και της χρηματοδότησης της τρομοκρατίας (π.χ. λογιστική απάτη, διόγκωση κερδών κ.λπ.),
* της προστασίας της ιδιωτικής ζωής και των δεδομένων προσωπικού χαρακτήρα, καθώς και της ασφάλειας των συστημάτων δικτύου και πληροφοριών (π.χ. μη τήρηση πρωτοκόλλων ασφαλείας κ.λπ.),
* παραβιάσεις που θίγουν τα οικονομικά συμφέροντα της Ένωσης,
* παραβιάσεις που σχετίζονται με την εσωτερική αγορά, συμπεριλαμβανομένων των παραβιάσεων των κανόνων περί ανταγωνισμού, ή φορολογίας των εταιρειών ή διακανονισμούς, σκοπός των οποίων είναι η διασφάλιση φορολογικού πλεονεκτήματος (π.χ φοροδιαφυγή).

Οποιαδήποτε αναφορά και αποκάλυψη παραβιάσεων που εμπίπτουν στους ανωτέρω τομείς και υποβάλλονται στο πλαίσιο της παρούσας Πολιτικής, καλούνται εφεξής «Αναφορές Whistleblowing», «Αναφορές» ή «Ανησυχίες».**4. Επώνυμη ή ανώνυμη αναφορά;**Η Εταιρεία έχει καθιερώσει εσωτερικούς διαύλους επικοινωνίας, όπως προβλέπεται στο άρθρο 5 της παρούσας Πολιτικής, ώστε οι δυνητικοί Πληροφοριοδότες δημοσίου συμφέροντος να μπορούν να υποβάλλουν τις Αναφορές τους είτε επώνυμα είτε ανώνυμα. Ωστόσο, η Εταιρεία ενθαρρύνει τους Πληροφοριοδότες δημοσίου συμφέροντος να υποβάλλουν επώνυμα τις Αναφορές Whistleblowing, καθώς αυτό επιτρέπει την ενημέρωση του Πληροφοριοδότη δημοσίου συμφέροντος σχετικά με την πρόοδο της διερεύνησης της Αναφοράς του/της.Οι Πληροφοριοδότες δημοσίου συμφέροντος που ανέφεραν ανώνυμα, αλλά στη συνέχεια ταυτοποιήθηκαν, προστατεύονται από μέτρα αντιποίνων, εφόσον πληρούν τις προϋποθέσεις που ορίζονται στο άρθρο 10 της παρούσας Πολιτικής.**5. Πώς να υποβάλλετε εσωτερικά τις Αναφορές σας;**5.1 Προκειμένου να διευκολυνθεί η ορθή εξέταση και αξιολόγηση των υποβαλλόμενων Αναφορών, η Εταιρεία, μέσω της παρούσας Πολιτικής, θεσπίζει εσωτερικό δίαυλο υποβολής Αναφορών και ορίζει τον Compliance and AML Officer, ως Υπεύθυνο Παραλαβής και Παρακολούθησης Αναφορών, εφεξής καλούμενος «ΥΠΠΑ».5.2. Οι Πληροφοριοδότες δημοσίου συμφέροντος ενθαρρύνονται να παρέχουν όλες τις διαθέσιμες πληροφορίες, συμπεριλαμβανομένων των γεγονότων που προκάλεσαν την Αναφορά, αναφέροντας την ημερομηνία και τη φύση του συμβάντος, το όνομα (τα ονόματα) του (των) εμπλεκόμενου (-ων) προσώπου (-ων), καθώς και πιθανών μαρτύρων, ή άλλα αποδεικτικά στοιχεία, συμπεριλαμβανομένων εγγράφων και τοποθεσιών. Οι Πληροφοριοδότες δημοσίου συμφέροντος μπορούν να υποβάλλουν την Αναφορά χρησιμοποιώντας το «Έντυπο Υποβολής Αναφοράς», το οποίο παρατίθεται στο ΠΑΡΑΡΤΗΜΑ Ι της παρούσας Πολιτικής.5.3 Οι Αναφορές μπορούν να υποβληθούν ως εξής:- με αποστολή μηνύματος στη διεύθυνση ηλεκτρονικού ταχυδρομείου του ΥΠΠΑ whistleblowing-officer@res-cep.com, ή- ταχυδρομικώς στην διεύθυνση Resolute Cepal Greece A.E., Ξενοφώντος 8, Τ.Κ. 10557, Αθήνα, Ελλάδα με την ένδειξη «Υπόψη Υ.Π.Π.Α.» ή «Αναφορά του ν. 4990/2022», ή- με προσωπική συνάντηση με τον ΥΠΠΑ, κατόπιν αιτήματος του Πληροφοριοδότη δημοσίου συμφέροντος, το οποίο υποβάλλεται με κάθε πρόσφορο τρόπο και ικανοποιείται εντός εύλογου χρονικού διαστήματος. Ο ΥΠΠΑ στην περίπτωση αυτή τηρεί πλήρη και επακριβή πρακτικά της συνάντησης σε σταθερή και ανακτήσιμη μορφή, είτε με καταγραφή της συνομιλίας, εφόσον ο εργαζόμενος έχει νομίμως συγκατατεθεί, είτε εγγράφως, και δίνεται η δυνατότητα στον εργαζόμενο να τα επαληθεύσει, να τα διορθώσει και να συμφωνήσει με αυτά υπογράφοντάς τα. Το πρακτικό που υπογράφει ο εργαζόμενος επέχει θέση ενημέρωσης παραλαβής της Αναφοράς σύμφωνα με τον όρο 6.4 της παρούσας Πολιτικής.**6. Διαδικασία Έρευνας**6.1. Αφού υποβληθεί μια Αναφορά Whistleblowing, ο ΥΠΠΑ διενεργεί αρχικά αμερόληπτη αξιολόγηση για να καθορίσει το πεδίο της έρευνας και κατά πόσον η παραβίαση εμπίπτει στο πεδίο εφαρμογής του Νόμου (άρθρο 3 της παρούσας Πολιτικής).6.2. Ο ΥΠΠΑ μπορεί να θέσει στο αρχείο την Αναφορά, ενδεικτικά, στις ακόλουθες περιπτώσεις:* η Αναφορά δεν συνιστά αναφερόμενη συμπεριφορά σύμφωνα με τους όρους του Νόμου και της παρούσας Πολιτικής
* δεν υπάρχουν σοβαρές ενδείξεις για την αναφερόμενη παράβαση
* η Αναφορά ήταν ψευδής ή κακόβουλη ή υποβλήθηκε καταχρηστικά
* δεν υπάρχουν επαρκείς πληροφορίες για τη διερεύνηση ή το αντικείμενο της αναφερόμενης παραβίασης έχει ήδη επιλυθεί ή η ίδια Αναφορά υποβάλλεται επανειλημμένα χωρίς να προσκομίζονται νέα στοιχεία.

6.3. Όλες οι Αναφορές αντιμετωπίζονται με αντικειμενικότητα, ακεραιότητα και εμπιστευτικότητα, σύμφωνα με τη διαδικασία που αναφέρεται στην παρούσα Πολιτική. Σε κάθε περίπτωση, η Εταιρεία εγγυάται ότι η πρόσβαση στις ληφθείσες Αναφορές περιορίζεται στα άτομα που έχουν εξουσιοδοτηθεί να χειρίζονται Αναφορές Whistleblowing.6.4. Σε περίπτωση που η Αναφορά έχει υποβληθεί επώνυμα, ο ΥΠΠΑ επιβεβαιώνει την παραλαβή της Αναφοράς εντός επτά (7) ημερών από την υποβολή της.6.5. Ο ΥΠΠΑ διαβιβάζει την Αναφορά προς διερεύνηση ψευδωνυμοποιημένη στα αρμόδια όργανα της Εταιρείας ή στους αρμόδιους εξωτερικούς φορείς. Το αρμόδιο εσωτερικό όργανο διερεύνησης Αναφορών της παρούσας Πολιτικής είναι η Επιτροπή Διερεύνησης Αναφορών, η οποία αποτελείται από 3 μέλη τα οποία θα ορίζονται από το Διοικητικό Συμβούλιο της Εταιρίας. 6.6 Ο ΥΠΠΑ παρακολουθεί την διαδικασία διερεύνησης της Αναφοράς, ζητώντας περαιτέρω πληροφορίες και ενημερώνοντας για την πρόοδο της Αναφοράς. Ο Πληροφοριοδότης δημοσίου συμφέροντος θα ενημερώνεται (σε περίπτωση που η αναφορά έχει υποβληθεί επώνυμα) για την έκβαση της έρευνας εντός εύλογου χρονικού διαστήματος, το οποίο δεν υπερβαίνει τους τρεις (3) μήνες από την επιβεβαίωση παραλαβής της Αναφοράς ή, εάν δεν έχει αποσταλεί επιβεβαίωση, τους τρεις (3) μήνες από τη λήξη της 7ήμερης περιόδου μετά την υποβολή της Αναφοράς, σύμφωνα με την παρ. 6.4 του παρόντος. Η Επιτροπή Διερεύνησης Αναφορών θα προβεί σε όλες τις απαραίτητες ενέργειες προκειμένου να τηρηθούν οι ανωτέρω προθεσμίες ενημέρωσης του Πληροφοριοδότη.6.7. Ο ΥΠΠΑ παρέχει κάθε διαθέσιμη πληροφορία στους εργαζόμενους της Εταιρείας σχετικά με την υποβολή Αναφορών μέσω του εξωτερικού διαύλου, σύμφωνα με το άρθρο 9 της παρούσας Πολιτικής. Ο Πληροφοριοδότης δημοσίου συμφέροντος που πιστεύει ότι η Αναφορά του/της δεν αντιμετωπίστηκε αποτελεσματικά εσωτερικά, μπορεί να υποβάλει εκ νέου την Αναφορά μέσω του εξωτερικού διαύλου.6.8. Στην περίπτωση που ο Υ.Π.Π.Α. παραλάβει Αναφορά, στην οποία διατυπώνονται αιτιάσεις κατά του ίδιου ή κατά οργάνου που είναι αρμόδιο για τη διερεύνηση αναφορών εντός της Εταιρείας ή διαπιστώσει προσωπικό ή επαγγελματικό κώλυμα για την παραλαβή της συγκεκριμένης Αναφοράς, τότε περιορίζεται στην καταχώρισή της στο ειδικό αρχείο που τηρεί και διαβιβάζει την Αναφορά στην Εθνική Αρχή Διαφάνειας, ως εξωτερικό δίαυλο αναφορών (βλ. άρθρο 9 παρακάτω), ενημερώνοντας τον εργαζόμενο.**7. Εμπιστευτικότητα*** 1. Ο ΥΠΠΑ και η Επιτροπή Διερεύνησης Αναφορών θα αντιμετωπίζουν όλες τις Αναφορές Whistleblowing ως εμπιστευτικές, ενώ διεξάγουν έρευνες και θα λαμβάνουν τα κατάλληλα μέτρα προστασίας της ταυτότητας του εργαζόμενου, σύμφωνα με την ισχύουσα νομοθεσία. Ο ΥΠΠΑ θα διασφαλίζει ιδίως την εμπιστευτικότητα των προσωπικών δεδομένων και κάθε πληροφορίας που μπορεί να οδηγήσει στην ταυτοποίηση του Πληροφοριοδότη δημοσίου συμφέροντος, και κάθε τρίτου που αναφέρεται στην Αναφορά.
	2. Τα προσωπικά δεδομένα και κάθε πληροφορία που οδηγεί, άμεσα ή έμμεσα, στην ταυτοποίηση του Πληροφοριοδότη δημοσίου συμφέροντος, δεν αποκαλύπτονται σε κανέναν άλλον εκτός από τα εξουσιοδοτημένα άτομα να λαμβάνουν ή να παρακολουθούν τις Αναφορές εντός της Εταιρείας, εκτός εάν ο Πληροφοριοδότης δημοσίου συμφέροντος παρέχει την ρητή συγκατάθεσή του/της.
	3. Η ταυτότητα του Πληροφοριοδότη δημοσίου συμφέροντος προστατεύεται, εκτός εάν η αποκάλυψη της ταυτότητας απαιτείται από την ισχύουσα νομοθεσία της ΕΕ ή την τοπική νομοθεσία στο πλαίσιο ερευνών από εθνικές αρχές ή δικαστικών διαδικασιών. Στην περίπτωση αυτή, οι Πληροφοριοδότες δημοσίου συμφέροντος ενημερώνονται πριν από την αποκάλυψη της ταυτότητάς τους, εκτός εάν οι πληροφορίες αυτές θα έθεταν σε κίνδυνο τις σχετικές έρευνες ή δικαστικές διαδικασίες.

**8. Προσωπικά Δεδομένα**8.1. Οποιαδήποτε επεξεργασία στο πλαίσιο του εσωτερικού διαύλου αναφοράς, πρέπει να είναι σύμφωνη με τον Γενικό Κανονισμό Προστασίας Δεδομένων (ΕΕ) 2016/679 («ΓΚΠΔ») και τον νόμο 4624/2019, ο οποίος συμπληρώνει τον ΓΚΠΔ στο ελληνικό νομικό πλαίσιο και την ισχύουσα πολιτική επεξεργασίας δεδομένων προσωπικού χαρακτήρα της Εταιρείας.8.2. Η επεξεργασία δεδομένων προσωπικού χαρακτήρα, η οποία πραγματοποιείται στο πλαίσιο της διερεύνησης μιας Αναφοράς, λαμβάνει χώρα στο πλαίσιο εκπλήρωσης της νομικής υποχρέωσης δημιουργίας διαύλων Αναφοράς και λήψης των απαραίτητων μέτρων για την παρακολούθηση των Αναφορών.8.3. Δεν θα πρέπει να συλλέγονται δεδομένα προσωπικού χαρακτήρα που δεν είναι συναφή με το χειρισμό μιας συγκεκριμένης Αναφοράς και, εάν συλλέγονται, θα πρέπει να διαγράφονται χωρίς αδικαιολόγητη καθυστέρηση.8.4. Τα υποκείμενα των δεδομένων έχουν όλα τα δικαιώματα που προβλέπονται από την ισχύουσα νομοθεσία. Ωστόσο, το δικαίωμα πληροφόρησης των αναφερόμενων προσώπων ή άλλων προσώπων που εμπλέκονται στην Αναφορά μπορεί να μην ικανοποιηθεί για όσο χρονικό διάστημα απαιτείται και εφόσον κρίνεται απαραίτητο για την πρόληψη και την αντιμετώπιση των προσπαθειών παρεμπόδισης διερεύνησης της Αναφοράς ή των προσπαθειών εντοπισμού του Πληροφοριοδότη δημοσίου συμφέροντος, καθώς και για την προστασία από αντίποινα. Άλλα δικαιώματα του υποκειμένου των δεδομένων μπορεί επίσης να μην ικανοποιηθούν για τους ίδιους λόγους που αναφέρονται παραπάνω.8.5. Ο ΥΠΠΑ τηρεί αρχείο για κάθε Αναφορά που λαμβάνει για εύλογο και αναγκαίο χρονικό διάστημα προκειμένου να είναι σε θέση η Εταιρεία να εκπληρώσει τις υποχρεώσεις αυτής εκ του νόμου και σε κάθε περίπτωση μέχρι την ολοκλήρωση κάθε έρευνας ή δικαστικής διαδικασίας που έχει εκκινήσει ως συνέπεια της αναφοράς σε βάρος του αναφερομένου, του αναφέροντος ή τρίτων προσώπων. Στο αρχείο αυτό καταγράφεται κάθε ενέργεια που λαμβάνεται από τον ΥΠΠΑ, όπως ενδεικτικά ενημέρωση του εργαζομένου, διαβίβαση της Αναφοράς στην Επιτροπή Διερεύνησης Αναφορών του αρ. 6.5 της παρούσας Πολιτικής ή στους αρμόδιους εξωτερικούς φορείς, αίτημα για προσκόμιση πρόσθετων διευκρινιστικών στοιχείων κλπ.  **9. Εξωτερικές Αναφορές**Σε ορισμένες περιπτώσεις, μπορεί να είναι αποτελεσματικότερο για τον Πληροφοριοδότη δημοσίου συμφέροντος να αναφέρει τις Ανησυχίες του σε εξωτερικό φορέα. Ο επίσημος εξωτερικός φορέας είναι η Εθνική Αρχή Διαφάνειας (Ε.Α.Δ.) και η Αναφορά μπορεί να υποβληθεί:* μέσω της ηλεκτρονικής πλατφόρμας του εξωτερικού διαύλου της Εθνικής Αρχής Διαφάνειας <https://extwhistle.aead.gr/#/>
* μέσω ηλεκτρονικού ταχυδρομείου στη διεύθυνση ηλεκτρονικού ταχυδρομείου: [external.whistle@aead.gr](file:///%5C%5C192.168.3.2%5Crescepdata%5CRCG%20LEGAL%5CReinvest%20SA%5CPolicies%5CWhistleblowing%5Cexternal.whistle%40aead.gr)
* σε κλειστό φάκελο με την ένδειξη «N. 4990/2022» ή «Whistleblowing» αυτοπροσώπως ή ταχυδρομικώς στα κεντρικά γραφεία της ΕΥΔ Ν.Τ.Α. (Λένορμαν 195 & Αμφιαράου 10442, Αθήνα), ή
* μέσω προσωπικής συνάντησης, η οποία πραγματοποιείται κατόπιν αιτήματος του Πληροφοριοδότη δημοσίου συμφέροντος στην τηλεφωνική γραμμή 2132129870 ή στην ηλεκτρονική διεύθυνση external.whistle@aead.gr

**10.Προστασία και υποστήριξη των πληροφοριοδοτών δημοσίου συμφέροντος**10.1. Οι Πληροφοριοδότες δημοσίου συμφέροντος δικαιούνται προστασίας υπό την προϋπόθεση ότι:**α.** είχαν βάσιμους λόγους να πιστεύουν ότι οι πληροφορίες που αναφέρθηκαν ήταν αληθείς κατά τον χρόνο υποβολής της Αναφοράς,**β.** οι πληροφορίες αυτές ενέπιπταν στο πεδίο εφαρμογής του Νόμου, και,**γ.** ακολούθησαν μία από τις εναλλακτικές λύσεις που προβλέπει ο Νόμος προκειμένου να αναφέρουν την παραβίαση (δηλαδή εσωτερική ή εξωτερική Αναφορά ή δημόσια αποκάλυψη).10.2. Η Εταιρεία απαγορεύει τα αντίποινα κατά των εργαζομένων που αναφέρουν μια Αναφορά Whistleblowing. Κανένας εργαζόμενος δεν θα υποστεί δυσμενή μεταχείριση, όπως απόλυση, υποβιβασμό, παρενόχληση ή οποιαδήποτε μορφή διάκρισης, επειδή υπέβαλλε Αναφορά Whistleblowing, σύμφωνα με την παρούσα Πολιτική, ακόμη και αν η Αναφορά αποδειχθεί λανθασμένη.10.3. Οποιαδήποτε Αναφορά που γίνεται με δόλο ή με σκοπό να προκαλέσει ζημία θα αντιμετωπίζεται ως σοβαρό ζήτημα που μπορεί να οδηγήσει σε πειθαρχικές κυρώσεις, σύμφωνα με τις σχετικές εσωτερικές πολιτικές και κανονισμούς της Εταιρείας και τις ισχύουσες διατάξεις της εργατικής νομοθεσίας.**11. Επανεξέταση και ενημέρωση**Η παρούσα Πολιτική θα επανεξετάζεται σε τακτά χρονικά διαστήματα για να διασφαλίζεται αποτελεσματικότητά της και η συμμόρφωσή της με τους σχετικούς νόμους, κανονισμούς και αποφάσεις.**ΠΑΡΑΡΤΗΜΑ Ι - Έντυπο Υποβολής Αναφοράς**  |